| Daremasangl. *Durham* |
| --- |
|        |
| *Miesto panorama* |
|  |
| 

DaremasDaremas

35°59′19″ š. pl. 78°54′26″ v. ilg.﻿ / ﻿35.98861°š. pl. 78.90722°r. ilg.﻿ / 35.98861; 78.90722﻿ (Daramas (Šiaurės Karolina))Koordinatės: 35°59′19″ š. pl. 78°54′26″ v. ilg.﻿ / ﻿35.98861°š. pl. 78.90722°r. ilg.﻿ / 35.98861; 78.90722﻿ (Daramas (Šiaurės Karolina)) |
|  |
| Laiko juosta: (UTC-5)------ vasaros: (UTC-4) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Šiaurės Karolina Šiaurės Karolina |
|  |
| **Gyventojų** (2010) | 228 330  |
| **Plotas** | 245,8 km² |
| **Tankumas** (2010) | 929 žm./km² |
| **Altitudė** | 123 m |
|  |
| **Tinklalapis** | durhamnc.gov |
|  **Vikiteka** | Daremas |

**Daramas** (angl. *Durham*) – miestas JAV, Šiaurės Karolinos valstijos vidurinėje dalyje, į šiaurės vakarus nuo Rolio. Daramo apygardos administracinis centras. 2010 m. JAV gyventojų surašymo duomenimis, mieste gyveno 228 tūkst. žmonių.

Daramas įsikūręs vidurio rytų Pidmonto plynaukštėje, miesto apylinkėmis teka Eno upė. Į pietus nuo miesto yra Rolio-Daramo tarptautinis oro uostas.

Daramas – vienas seniausių Jungtinių Amerikos Valstijų tabako pramonės centrų. Taip pat plėtojamos medicinos, elektronikos, elektrotechnikos, tekstilės, siuvimo pramonės.

Veikia Diuko ir Šiaurės Karolinos centrinis universitetai.

Istorija
--------

Teritorijoje pirmieji apsigyveno Šiaurės Amerikos indėnai. Jie įkūrė *Adshusheer* gyvenvietę, pro kurią ėjo Didysis indėnų prekybos maršrutas. Vėliau čia įsikurdino britų kolonistai, kurie įkūrė plantacijas ir atsigabeno vergų iš Afrikos. Teritorijoje gyventa ir laisvųjų afroamerikiečių, kurie kovėsi JAV nepriklausomybės kare.

XIX a. viduryje per miestą buvo nutiestas geležinkelis, nors iš pradžių daugelis gyventojų nesutiko, manydami, kad tai pakenks jų gyvulininkystės verslui. Po pilietinio karo gyvenvietė pradėjo sparčiai augti dėka klestinčios tabako pramonės, kurios plėtojimu užsiėmė pramonininkas Vašingtonas Diukas (*Washington Duke*). 1869 m. gyvenvietei suteiktas miestelio statusas. Jis pavadintas dr. Bartleto Daremo (*Bartlet Durham*), kuris parūpino žemę geležinkelio stoties statybai, garbei.

Miestui belobstant iš tabako pramonės, XX a. imta plėtoti ir kitas ūkio šakas, kaip kad elektros energijos gamybą ir tekstilę. Džeimsas Biukananas Diukas (*James Buchanan Duke*), norėdamas pagerbti tėvo, V. Diuko, atminimą, 1924 m. įsteigė labdaros fondą Trejybės koledžui paremti. Vėliau koledžas pakeitė pavadinimą į Diuko universitetą. Amžiaus viduryje Daramo apdirbamosios pramonės sėkmė ėmė smukti.

Miestai partneriai
------------------

Miestai, su kuriais Daramas yra užmezgęs partnerystės ryšius:

* Tanzanija Aruša, Tanzanija
* Jungtinė Karalystė Daramas, Jungtinė Karalystė
* Graikija Kavala, Graikija
* Rusija Kostroma, Rusija
* Meksika Selaja, Meksika
* Rumunija Sibiu, Rumunija
* Kosta Rika Tilaras, Kosta Rika
* Japonija Tojama, Japonija
* Kinijos LR Žužou, Kinija

Galerija
--------

* Naujai renovuotas tabako fabriko kompleksasNaujai renovuotas tabako fabriko kompleksas
* Buliaus statula miesto centreBuliaus statula miesto centre
* Diuko bažnyčiaDiuko bažnyčia
* Daramo apygardos teismo rūmaiDaramo apygardos teismo rūmai

Šaltiniai
---------

1. 1 2 3  *Daramas*. Visuotinė lietuvių enciklopedija, T. IV (Chakasija-Diržių kapinynas). – Vilnius: Mokslo ir enciklopedijų leidybos institutas, 2003
2. ↑  „Sister Cities of Durham". *durhamnc.gov*. City of Durham. Nuoroda tikrinta 2021-05-10.